Liljekonvall

Liljekonvall (Convallaria majalis) er en plante i konvallfamilien.

Liljekonvall vokser i skog og hager. Den får hvite blomster i ensidige klaser i mai (juni), og får etter blomstring røde bær.

Bladene og blomstene, og etterhvert også bærene, inneholder stoffer som har vært brukt som medisin i århundrer, men som kan være dødelige, også i mindre doser for barn og dyr.


Det er tradisjon at liljekonvall selges på gatene i Frankrike 1. mai hvert år. Siden 1982 har liljekonvallen vært Finlands nasjonalblomst, og den er Østfolds fylkesblomst.

Navnet "liljekonvall" kommer fra det gamle latinske navnet på planten, "Lilium convallium". Litt fritt oversatt betyr det dalenes lilje – som vi igjen finner i det engelske navnet på blomsten, "lily of the valley".


Liljekonvall finnes oftest på bakken i lune skogholt, men er også observert helt opp i 1 200 moh, og så langt nord i landet som Rana.


 Eksterne lenker 



Kategori:Nolinoideae
Kategori:Hvite blomster
Kategori:Stauder
Kategori:Medisinplanter
Kategori:Europas flora
Kategori:Giftige planter
Kategori:Planter formelt beskrevet i 1753
Kategori:Norges flora
Kategori:Planter formelt beskrevet av Carl von Linné
Kategori:Nyttevekstleksikonet